P6_TA(2006)0053

Minimumsforskrifter til beskyttelse af slagtekyllinger *

Europa-Parlamentets lovgivningsmæssige beslutning om forslag til Rådets direktiv om minimumsforskrifter til beskyttelse af slagtekyllinger (KOM(2005)0221 — C6-0190/2005 — 2005/0099(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2005)0221) [1]

- der henviser til EF-traktatens artikel 37, der danner grundlag for Rådets høring af Parlamentet (C6-0190/2005),

- der henviser til forretningsordenens artikel 51,

- der henviser til betænkning fra Udvalget om Landbrug og Udvikling af Landdistrikter og udtalelse fra Udvalget om Miljø, Folkesundhed og Fødevaresikkerhed (A6-0017/2006),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om fornyet høring, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

Betragtning 1 a (ny)

| (1 a) Der bør opstilles forpligtende mål med henblik på at opnå et højt niveau af dyrevelfærd. Pointsystemet for dødelighed og trædepudedermatitis indikerer, om der er opnået et godt dyrevelfærdsniveau. Andre relevante indikatorer er under udvikling via den videnskabelige forskning og bør medtages, så snart de foreligger. |

Ændring 2

Betragtning 9

(9) Det er vigtigt, at personer, der passer kyllinger, kender de relevante dyrevelfærdskrav og gennemgår uddannelse, som er relevant for deres arbejdsopgaver. | (9) Det er vigtigt, at personer, der passer kyllinger, kender de relevante dyrevelfærdskrav og gennemgår uddannelse, som er relevant for deres arbejdsopgaver. Har de ikke en sådan uddannelse, bør de kompetente myndigheder undersøge, om deres faglige erfaring er tilstrækkelig. |

Ændring 3

Betragtning 10

(10) Ved fastsættelsen af forskrifter til beskyttelse af slagtekyllinger bør der opretholdes en ligevægt mellem de forskellige aspekter, der skal tages i betragtning, herunder dyrevelfærd og dyresundhed, økonomiske og sociale aspekter og miljøvirkninger. | (10) Ved fastsættelsen af forskrifter til beskyttelse af slagtekyllinger bør der opretholdes en ligevægt mellem de forskellige aspekter, der skal tages i betragtning, herunder dyrevelfærd og dyresundhed, økonomiske og sociale aspekter og miljøvirkninger. I overensstemmelse med traktaten må de økonomiske og sociale aspekter ikke veje tungere end hensynet til dyrenes velfærd og sundhed. |

Ændring 4

Betragtning 12

(12) I diverse medlemsstater findes der allerede forskellige frivillige ordninger vedrørende mærkning af kyllingekød på basis af overholdelse af dyrevelfærdsnormer og andre parametre. | (12) I diverse medlemsstater findes der allerede forskellige frivillige ordninger vedrørende mærkning af kyllingekød på basis af overholdelse af dyrevelfærdsnormer og andre parametre. Producentorganisationerne, medlemsstaternes kompetente myndigheder og Kommissionen bør stærkt tilskynde til anvendelse af sådanne ordninger, fordi de i stadig større grad efterspørges af forbrugerne. Klare oplysninger gør det muligt at foretage et ansvarligt valg ved køb, hvilket er i såvel producentens som forbrugerens og dyrenes interesse. |

Ændring 5

Betragtning 13

(13) På grundlag af erfaringerne fra sådanne frivillige mærkningsordninger bør Kommissionen fremlægge en rapport, der vedrører en eventuel indførelse af en særlig, harmoniseret obligatorisk mærkningsordning på fællesskabsplan for kyllingekød, kyllingekødsprodukter og tilberedt kyllingekød, som angiver, at dyrevelfærdsnormerne er overholdt, og som desuden redegør for de mulige socioøkonomiske følger, virkningerne for Fællesskabets økonomiske partnere og en sådan mærkningsordnings overensstemmelse med Verdenshandelsorganisationens regler. | (13) På grundlag af erfaringerne fra sådanne frivillige mærkningsordninger bør Kommissionen senest seks måneder efter dette direktivs vedtagelse fremlægge en rapport, der vedrører en eventuel indførelse af en særlig, harmoniseret obligatorisk mærkningsordning på fællesskabsplan for kyllingekød, kyllingekødsprodukter og tilberedt kyllingekød, som angiver, at dyrevelfærdsnormerne er overholdt, og som desuden redegør for de mulige socioøkonomiske følger, virkningerne for Fællesskabets økonomiske partnere og en sådan mærkningsordnings overensstemmelse med Verdenshandelsorganisationens regler. |

Ændring 6

Betragtning 14

(14) Kommissionen bør forelægge en rapport baseret på ny videnskabelig dokumentation, idet der tages hensyn til supplerende forskning og praktiske erfaringer, med henblik på en yderligere forbedring af slagtekyllingers, herunder forældreflokkes, velfærd, navnlig med hensyn til aspekter, der ikke er omfattet af dette direktiv. Rapporten bør specifikt behandle spørgsmålet om genetiske parametres betydning for identificerede mangler, der medfører dårlig velfærd for slagtekyllinger. | (14) Kommissionen bør forelægge en rapport baseret på ny videnskabelig dokumentation, idet der tages hensyn til supplerende forskning og praktiske erfaringer, med henblik på en yderligere forbedring af slagtekyllingers, herunder forældreflokkes, velfærd, navnlig med hensyn til aspekter, der ikke er omfattet af dette direktiv. Rapporten bør specifikt behandle spørgsmålet om genetiske parametres betydning for identificerede mangler, der medfører dårlig velfærd for slagtekyllinger. Rapporten bør også behandle de økonomiske omkostninger, der vil være forbundet med afhjælpning af genetiske parametres negative konsekvenser. |

Ændring 7

Betragtning 14 a (ny)

| (14 a) Udviklingen af nye teknikker til måling af slagtekyllingers velfærd bør følges nøje og nytteværdien heraf vurderes med henblik på at få klarlagt, hvilke parametre der skal tages i betragtning, og minimere omkostningerne ved foranstaltningerne. |

Ændring 8

Betragtning 15

(15) Medlemsstaterne bør fastsætte bestemmelser om de sanktioner, der skal anvendes ved overtrædelse af bestemmelserne i dette direktiv, og sikre, at de gennemføres. Sanktionerne skal være effektive, stå i rimeligt forhold til overtrædelsernes grovhed og have afskrækkende virkning. | (15) De sanktioner, der skal anvendes i medlemsstaterne ved overtrædelse af bestemmelserne i dette direktiv, bør harmoniseres, og medlemsstaterne bør sikre, at de gennemføres. Sanktionerne skal være effektive, stå i rimeligt forhold til overtrædelsernes grovhed, være progressive og have afskrækkende virkning. Sideløbende hermed bør EU kontrollere og om nødvendigt forbyde import af kyllinger fra tredjelande, såfremt disse kommer fra bedrifter, der ikke lever op til velfærdsstandarder for slagtekyllinger svarende til dem, der vedtages inden for fællesskabslovgivningen. |

Ændring 9

Betragtning 15 a (ny)

| (15 a) Kommissionen bør kæmpe ihærdigt for hensynet til dyrenes velfærd under forhandlingerne i Verdenshandelsorganisationen med henblik på at opnå konsensus om dette spørgsmål på verdensplan. Et højt niveau for dyrevelfærd er en nødvendig forudsætning for et bæredygtigt landbrug, og respekten for dyrevelfærd bør være et fast kriterium i forhandlingerne om ikke-handelsmæssige hensyn (non-trade concerns — NTC). |

Ændring 10

Betragtning 15 b (ny)

| (15 b) Kommissionen bør søge at få fastlagt en bestemmelse om, at producenter, der eksporterer kyllingekød til det europæiske marked, skal overholde de samme dyrevelfærdsnormer som kyllingeproducenter i EU. |

Ændring 11

Artikel 3, stk. 1

1. Medlemsstaterne sikrer, at ejeren eller brugeren overholder kravene i bilag I. | 1. Medlemsstaterne sikrer, at ejeren eller brugeren overholder kravene i bilag I. Ved en vurdering af, hvorvidt bedrifter med henholdsvis lav og høj belægning af kyllinger pr. kvadratmeter friareal overholder kravene, skal der tages højde for såvel de forskellige produktionsstadier som de forskellige klimatiske forhold og kyllingeholdsmetoder. |

Ændring 12

Artikel 3, stk. 2

2. Medlemsstaterne sikrer, at belægningen af kyllinger pr. kvadratmeter friareal ("belægningsgrad") på bedrifter eller bedriftsenheder højst udgør 30 kg levende vægt. | 2. Medlemsstaterne sikrer, at belægningen af kyllinger pr. kvadratmeter friareal ("belægningsgrad") på bedrifter eller bedriftsenheder højst udgør 30 kg levende vægt. Den maksimale belægningsgrad måles som gennemsnittet af de sidste tre flokke. I nødstilfælde tillades et spillerum på to dage. Belægningsgraden for en enkelt flok må dog aldrig overstige 32 kg levende vægt. |

Ændring 13

Artikel 3, stk. 3, afsnit 1

3. Uanset stk. 2 kan medlemsstaterne foreskrive, at kyllinger holdes med en belægningsgrad på højst 38 kg levende vægt på bedrifter eller bedriftsenheder, forudsat at ejeren eller brugeren foruden kravene i bilag I opfylder kravene i bilag II. | 3. Uanset stk. 2 kan medlemsstaterne foreskrive, at kyllinger holdes med en belægningsgrad på højst 38 kg levende vægt på bedrifter eller bedriftsenheder, forudsat at ejeren eller brugeren foruden kravene i bilag I opfylder kravene i bilag II. Den maksimale belægningsgrad måles som gennemsnittet af de sidste tre flokke. I nødstilfælde tillades et spillerum på to dage. Belægningsgraden for en enkelt flok må dog aldrig overstige 40 kg levende vægt. |

| Fra den 1. januar 2013 må belægningsgraden ikke overstige 34 kg levende vægt. Denne maksimale belægningsgrad måles som gennemsnittet af de sidste tre flokke. I nødstilfælde tillades et spillerum på to dage. Belægningsgraden for en enkelt flok må dog aldrig overstige 36 kg levende vægt. |

Ændring 14

Artikel 3, stk. 3, afsnit 2, indledning

Hvis der sker en sådan fravigelse, sikrer medlemsstaten følgende: | Kontrollen udvides til alle bedrifter, der falder ind under direktivets anvendelsesområde. Slagtekyllingers velfærd skal kontrolleres selv på bedrifter, hvor der anvendes lavere belægningsgrader, da belægningsgraden alene ikke sikrer dyrevelfærden, der også påvirkes af mange andre faktorer. Følgende skal derfor sikres: |

Ændring 15

Artikel 3, stk. 3, afsnit 2, litra b a (nyt)

| b a)Omkostningerne ved de officielle inspektioner afholdes af den kompetente myndighed. |

Ændring 16

Artikel 4, stk. 3

3. Medlemsstaterne sikrer, at der oprettes et system til kontrol og godkendelse af kurser. Kyllingernes ejer eller bruger skal være i besiddelse af et bevis, der er anerkendt af medlemsstatens kompetente myndighed, og som attesterer, at vedkommende har gennemgået et sådant kursus eller har erfaringer, der svarer til en sådan uddannelse. | 3. Medlemsstaterne sikrer, at der oprettes et system til kontrol og godkendelse af kurser. Kyllingernes ejer eller bruger skal være i besiddelse af et bevis, der er anerkendt af medlemsstatens kompetente myndighed, og som attesterer, at bevisets indehaver har tilfredsstillende kompetencer på de områder, der er anført i bilag V. |

Ændring 17

Artikel 5, stk. 1

Senest to år efter vedtagelsen af dette direktiv forelægger Kommissionen Europa-Parlamentet og Rådet en rapport om eventuel indførelse af en særlig, harmoniseret obligatorisk mærkningsordning på fællesskabsplan for kyllingekød, kyllingekødsprodukter og tilberedt kyllingekød, som angiver, at dyrevelfærdsnormerne er overholdt. | Senest seks måneder efter vedtagelsen af dette direktiv forelægger Kommissionen Europa-Parlamentet og Rådet en rapport om eventuel indførelse af en særlig, harmoniseret obligatorisk mærkningsordning på fællesskabsplan for kyllingekød, kyllingekødsprodukter og tilberedt kyllingekød, som angiver, at dyrevelfærdsnormerne er overholdt, og som giver klare oplysninger om produktionsstandarder og produktets oprindelse. Særlig skal belægningsgraden af kyllinger på bedrifterne fremgå af mærkningen. Desuden bør dyrets alder eller andre parametre, som forbrugeren ønsker oplyst, fremgå heraf. |

Ændring 42

Artikel 5 a (ny)

| Artikel 5 a Fremme af selvregulerende adfærd Kommissionen træffer foranstaltninger til at motivere EU's importører af kyllingekød til at kræve, at deres leverandører overholder de samme dyrevelfærdsnormer. |

Ændring 18

Artikel 6, stk. 1, afsnit 1

1. Senest fem år efter vedtagelsen af dette direktiv sender medlemsstaterne Kommissionen et sammendrag af de oplysninger, der er indsamlet som angivet i punkt 1 og 2 i bilag IV. | 1. Senest to år efter vedtagelsen af dette direktiv sender medlemsstaterne Kommissionen et sammendrag af de oplysninger, der er indsamlet som angivet i punkt 1 og 2 i bilag IV. |

Ændring 19 + 50

Artikel 6, stk. 1, afsnit 2

På grundlag af disse oplysninger og en videnskabelig udtalelse fra Den Europæiske Fødevaresikkerhedsautoritet forelægger Kommissionen Europa-Parlamentet og Rådet en rapport om genetiske parametres betydning for identificerede mangler, der medfører dårlig velfærd for slagtekyllinger. Rapporten ledsages om fornødent af relevante forslag til retsforskrifter. | På grundlag af en videnskabelig udtalelse fra Den Europæiske Fødevaresikkerhedsautoritet forelægger Kommissionen senest fire år efter dette direktivs vedtagelse Europa-Parlamentet og Rådet en rapport om genetiske parametres betydning for identificerede mangler og alle andre sundhedsaspekter, der medfører dårlig velfærd for kyllinger på bedrifter med slagtekyllinger og avlskyllinger, for så vidt angår tabet af genetisk variation i kyllingeopdræt, herunder en cost-benefit-analyse af anvendelsen af forskellige avlslinjer med hensyn til dyresundhed, modstandsdygtighed over for sygdomme og nødvendigheden af at anvende biocider og veterinærmedicinske produkter. Rapporten fremlægges senest 30 måneder efter dette direktivs vedtagelse og ledsages om fornødent af relevante forslag til retsforskrifter. Sådanne forslag skal respektere princippet om, at den genetiske selektion ikke må begrænse, mindske eller vanskeliggøre dyrenes velfærdspotentiale. |

| Det bør ligeledes tilstræbes at eliminere de negative virkninger af tidligere genetiske selektioner. |

Ændring 20

Artikel 6, stk. 1, afsnit 2 a (nyt)

| Rapporten og forslagene til retsforskrifter skal inddrage såvel slagtekyllingernes genetiske egenskaber som de velfærdsforhold, hvorunder forældreflokkene opdrættes, og skal tage hensyn til alternativer såsom opdræt af fugle af avlslinjer, der er kendt for at vokse langsomt, begrænsning af fuglenes tilvækst pr. dag, en mindstealder for slagtning og forbud mod anvendelse af slagtekyllinger af forældreflokke, der kræver restriktiv fodring. |

Ændring 21

Artikel 6, stk. 2 a (nyt)

| 2 a. To år efter dette vedtagelsen af dette direktiv foretager Kommissionen en evaluering af dets virkninger for slagtekyllingers velfærd og af dets økonomiske følger i hver medlemsstat. |

Ændring 22

Artikel 6, stk. 2 b (nyt)

| 2 b. Fem år efter vedtagelsen af dette direktiv forelægger Kommissionen en evalueringsrapport om optimeringen af valget af parametre for slagtekyllingers velfærd og egnede måleteknikke for velfærd, herunder adfærdsparametre og parametre for stofskifteforstyrrelser og knogleproblemer. Af hensyn til producenterne og forbrugerne skal gennemførelsesmetoden og udgifterne til teknikkerne til måling af velfærd fremgå af rapporten. Eventuelle forslag til tilpasning af bilagene til dette direktiv i forlængelse af den nævnte rapport skal fremlægges senest seks måneder efter dens offentliggørelse. |

Ændring 23

Artikel 7

Medlemsstaterne fastsætter bestemmelser om sanktioner for overtrædelse af de nationale bestemmelser, der er vedtaget i medfør af dette direktiv, og træffer alle nødvendige foranstaltninger til at sikre gennemførelsen heraf. Sanktionerne skal være effektive, stå i rimeligt forhold til overtrædelsernes grovhed og have afskrækkende virkning. Medlemsstaterne giver senest den 1. december 2006 Kommissionen meddelelse om disse bestemmelser og meddeler omgående senere ændringer af betydning for bestemmelserne. | Medlemsstaterne fastsætter bestemmelser om sanktioner for overtrædelse af de nationale bestemmelser, der er vedtaget i medfør af dette direktiv, og træffer alle nødvendige foranstaltninger til at sikre gennemførelsen heraf. Sanktionerne skal være effektive, stå i rimeligt forhold til overtrædelsernes grovhed og have afskrækkende virkning. Sanktionerne skal være progressive, bortset fra i åbenbare tilfælde af misrøgt, som kræver øjeblikkelig indgriben. Medlemsstaterne giver senest den 1. december 2006 Kommissionen meddelelse om disse bestemmelser og meddeler omgående senere ændringer af betydning for bestemmelserne. |

Ændring 55

Bilag I, punkt 2

2. Der skal være permanent adgang til foder indtil højst 12 timer før det forventede slagtetidspunkt. | 2. Der skal foretages måltidsfodring eller være permanent adgang til foder indtil højst 12 timer før det forventede slagtetidspunkt. |

Ændring 56

Bilag I, punkt 3, afsnit 1 a (nyt)

| Hver gang en bygning er blevet tømt, fjernes al strøelse, bygningen gøres hygiejnisk (rengøres og desinficeres), og det næste hold kyllinger får ny strøelse. |

Ændring 25

Bilag I, overskrift og punkt 4

Ventilation og varmesystem | Ventilations-, køle- og varmesystemer |

4. Der skal være tilstrækkelig ventilation, så for høje temperaturer undgås, og — om fornødent kombineret med varmesystem — så fugt fjernes. | 4. Kravene med hensyn til ventilation og opvarmning skal tage hensyn til såvel de forskellige produktionsstadier som de forskellige klimatiske forhold og de anvendte kyllingeholdsmetoder. |

| Ejeren eller brugeren sikrer, at alle bedriftsenheder er udstyret med ventilations-, køle- og varmesystemer, der er udformet og indrettet samt anvendes således, at: a)NH3-koncentration ikke overstiger 20 ppm og CO2-koncentrationen ikke overstiger 3000 ppm målt i kyllingernes hovedhøjdeb)der er tilstrækkelig ventilation, så for høje temperaturer undgås, og — om fornødent kombineret med varmesystemet — så fugt fjernesc)indendørstemperaturen er højst 3 °C højere end udendørstemperaturen, når udendørstemperaturen er over 30 °C i skyggend)den relative luftfugtighed indenfor i bedriftsenheden ikke overstiger 70 %, når udendørstemperaturen er under 10 °C. |

| Ventilations-, køle- og varmesystemet tilses med de intervaller, som er angivet i den dokumentation, der kræves i bilag II, punkt 2. |

Ændring 26

Bilag I, punkt 6

6. I alle bygninger skal der i lysperioderne være en lysintensitet på mindst 20 lux målt i fuglenes øjenhøjde, og hele gulvarealet skal være oplyst. En midlertidig reduktion af lysintensiteten kan tillades, når det ifølge dyrlægerådgivning er nødvendigt. | 6. I alle bygninger skal der i lysperioderne være en flimmerfri belysning med en lysintensitet på mindst 50 lux målt i fuglenes øjenhøjde, og hele gulvarealet skal være oplyst. En midlertidig reduktion af lysintensiteten kan tillades, når det ifølge dyrlægerådgivning er nødvendigt. |

Ændring 27

Bilag I, punkt 7

7. Fra senest tre dage efter det tidspunkt, hvor kyllingerne anbringes i bygningen, til tre dage før det forventede slagtetidspunkt skal lyset følge en døgnrytme og omfatte mørkeperioder på mindst 8 timer i alt, heraf mindst én uafbrudt mørkeperiode på mindst 4 timer. | 7. Fra senest syv dage efter det tidspunkt, hvor kyllingerne anbringes i bygningen, til tre dage før det forventede slagtetidspunkt skal lyset følge en døgnrytme og omfatte mørkeperioder på mindst 6 timer i alt, heraf mindst én uafbrudt mørkeperiode på mindst 4 timer. |

Ændring 28

Bilag I, punkt 8

8. Alle kyllinger på bedriften skal tilses mindst to gange dagligt. Brugeren skal indføre en procedure, der sikrer, at den, der foretager tilsynet, passerer alle kyllinger på højst tre meters afstand. | 8. Alle kyllinger på bedriften skal tilses mindst to gange dagligt eller, hvis bedriften er udstyret med et avanceret overvågningssystem (computerstyret kameraovervågning), der tager hensyn til en række adfærds- og sundhedsmæssige parametre, mindst en gang om dagen. Der skal især fokuseres på symptomer, som tyder på nedsat dyrevelfærd (herunder dyresundhed). Om fornødent tilkaldes en dyrlæge. |

Ændring 29

Bilag I, punkt 9 a (nyt)

| 9 a. Den kompetente myndighed foretager inspektion mindst en gang om året. |

Ændring 60

Bilag I, punkt 10

10. Dele af bygninger, udstyr og redskaber, som kyllingerne er i berøring med, skal rengøres grundigt og desinficeres, hver gang bygningen tømmes, og inden der indsættes en nyt flok. | 10. Dele af bygninger, udstyr og redskaber, som kyllingerne er i berøring med, skal rengøres grundigt og desinficeres, hver gang bygningen tømmes, og inden der indsættes en nyt flok. "Alt-ind-alt-ud"-systemer med grundig rengøring af enheden mellem to på hinanden følgende grupper anbefales stærkt. |

Ændring 30

Bilag I, punkt 11, litra b

b) kyllingernes oprindelse | b) kyllingernes oprindelse og race |

Ændring 31

Bilag I, punkt 12, afsnit 2

Imidlertid kan medlemsstaterne for at undgå fjerpilning og kannibalisme tillade trimning af næb, forudsat at trimningen foretages af kvalificerede personer på kyllinger, der er under 10 dage gamle. Desuden kan medlemsstaterne tillade kastrering af hanekyllinger. Kastrering må kun udføres under dyrlægetilsyn af personale, der har modtaget en særlig uddannelse, der er godkendt af den kompetente myndighed. | udgår |

Ændring 32

Bilag II, punkt 3

Krav til bedrifter og personale 3. Ejeren eller brugeren sikrer, at alle bedriftsenheder er udstyret med ventilations-, køle- og varmesystemer, der er udformet og indrettet samt anvendes således, at: a)NH3-koncentration ikke overstiger 20 ppm og CO2-koncentrationen ikke overstiger 3000 ppm målt i kyllingernes hovedhøjdeb)indendørstemperaturen er højst 3 °C højere end udendørstemperaturen, når udendørstemperaturen er over 30 °C i skyggenc)den relative luftfugtighed indenfor i bedriftsenheden ikke overstiger 70 %, når udendørstemperaturen er under 10°C.Ventilations-, køle- og varmesystemet tilses med de intervaller, som er angivet i den dokumentation, der kræves i punkt 2, litra c). | udgår |

Ændring 33

Bilag III, punkt 1, indledning

1. Den kompetente myndighed foretager inspektioner for at verificere: | 1. Den kompetente myndighed foretager mindst en gang om året inspektioner i form af uanmeldt stikprøvekontrol på alle bedrifter med slagtekyllinger (lav og høj belægningsgrad) for at verificere: |

Ændring 34

Bilag III, punkt 2, afsnit 2

Den kompetente myndighed kan desuden forlange, at den maksimale belægningsgrad for den pågældende bedrift eller de pågældende bedriftsenheder reduceres, så manglen afhjælpes, normalt til en belægningsgrad på 30-38 kg levende vægt, når det ved inspektion konstateres, at kravene i bilag II ikke er opfyldt, eller når der er modtaget en indberetning i henhold til punkt 3 i bilag IV om, at der er alvorlige mangler eller mangler, som også tidligere er blevet indberettet for den pågældende bedrift. Den kompetente myndighed underretter ejeren eller brugeren om den beslutning, der er truffet, navnlig om, hvornår reduktionen af belægningsgraderne har virkning fra. | Den kompetente myndighed kan dog forlange, at den maksimale belægningsgrad for den pågældende bedrift eller de pågældende bedriftsenheder reduceres, så manglen afhjælpes. Reduktionens omfang baseres på den gennemsnitlige dødelighed og trædepudedermatitis i tre på hinanden følgende flokke, jf. bestemmelserne i bilag IV, punkt 3 og 4. Omfanget af mangler i en flok inddeles i tre kategorier: Kategori 1: ingen eller kun få mangler (fra 0 til en tredjedel af skalaen baseret på bilag IV, punkt 3 og 4). I dette tilfælde stilles der ingen andre krav end det, der fremgår af afsnit 1 i dette punkt.Kategori 2: mangler i moderat omfang (fra en tredjedel til to tredjedele af skalaen baseret på bilag IV, punkt 3 og 4). Såfremt der efter konstateringen af manglerne ikke sker nogen forbedringer i flokken, som kunne muliggøre en tilbagevenden til kategori 1, skal producenten have pålæg om at reducere den maksimale belægningsgrad med 1 kg/m2)i den følgende flok. Den reducerede belægningsgrad opretholdes, indtil bedriftens pointtal igen berettiger til indplacering i kategori 1.Kategori 3: mangler i væsentlig omfang (fra to tredjedele til maksimum på skalaen baseret på bilag IV, punkt 3 og 4). Producenten skal have pålæg om at reducere den maksimale belægningsgrad med 1 kg/m2) i den pågældende flok.Såfremt producenten ikke har fulgt proceduren i bilag III, punkt 3, foretages der en ny inspektion mellem den 90. og 120. dag efter den reduktion, der er omhandlet i ovenstående afsnit. Er situationen ikke blevet bedre, foretages der en ny reduktion på 1 kg/m2). Denne procedure gentages, indtil bedriftens pointtal igen berettiger til indplacering i kategori 1 Den kompetente myndighed underretter ejeren eller brugeren om den afgørelse, den har truffet, og navnlig om det tidspunkt, fra hvilket reduktionen af belægningsgraden finder anvendelse. |

Ændring 35

Bilag III, punkt 3

3. Bedriftens ejer eller bruger kan anmode om, at pålægget om reduktion af den maksimale belægningsgrad, jf. punkt 2, tages op til revision, forudsat at: | 3. På anmodning af bedriftens ejer eller bruger ophæves pålægget om reduktion af den maksimale belægningsgrad, jf. punkt 2, fuldstændigt og med øjeblikkelig virkning, forudsat at: |

a)de to foregående flokke overholdt de grænser, der er fastsat i punkt 3 i bilag IV | a)den foregående flok overholdt de grænser, der er fastsat i punkt 3 i bilag IV |

b)bedriftens dyrlæge har udtalt sig positivt om anmodningen. | b)bedriftens dyrlæge har udtalt sig positivt om anmodningen. |

Den kompetente myndighed træffer afgørelse om anmodningen på grundlag af en inspektion af bedriften, herunder en evaluering af den dokumentation, der fremlægges i henhold til punkt 1 og 2 i bilag II. | |

Ændring 36

Bilag IV, punkt 1, afsnit 1

1. På slagteriet foretages for hver sending en inspektion under embedsdyrlægens tilsyn af en repræsentativ prøve fra mindst 200 kyllinger for at undersøge forekomst af trædepudedermatitis, idet der gives point i overensstemmelse med punkt 4. | 1. På slagteriet foretages for hver sending en inspektion under embedsdyrlægens tilsyn af en repræsentativ prøve fra 100 kyllinger for at undersøge forekomst af trædepudedermatitis, idet der gives point i overensstemmelse med punkt 4. |

Ændring 37

Bilag IV, punkt 4, afsnit 2 a (nyt)

| Kommissionen udarbejder detaljerede skriftlige beskrivelser ledsaget af fotografier af læsioner i gruppe 1 og 2 med henblik på at sikre en ensartet klassifikation i hele Den Europæiske Union. |

Ændring 38

Bilag IV, punkt 4, afsnit 2 b (nyt)

| Der indrømmes en overgangsperiode på mindst to år til etablering af undersøgelses- og pointsystemet for trædepudedermatitis. |

Ændring 39

Bilag V, litra b

b)fysiologi og især vandings- og fodringsbehov, dyrs adfærd og stresspåvirkninger | b)fysiologi og især vandings- og fodringsbehov, dyrs adfærd, herunder tegn på normal adfærd, unormal adfærd og angst, og stresspåvirkninger |

Ændring 40

Bilag V, litra c

c)de praktiske aspekter ved håndtering af kyllinger, herunder indfangning og transport | c)de praktiske aspekter ved omsorgsfuld håndtering af kyllinger, herunder indfangning og transport |

Ændring 41

Bilag V, litra d

d)nødhjælp til kyllinger, nødslagtning og aflivning | d)genkendelse af almindelige sygdomstegn og hensigtsmæssige forholdsregler i den forbindelse, nødhjælp til kyllinger, nødslagtning og aflivning |

[1] Endnu ikke offentliggjort i EUT.

--------------------------------------------------